CELEX: 62007CA0387
Language: et
Date: 2008-12-11 00:00:00
Title: Kohtuasi C-387/07: Euroopa Kohtu (teine koda) 11. detsembri 2008 . aasta otsus (Tribunale di Ancona (Itaalia) eelotsusetaotlus) — MI.VER Srl, Daniele Antonelli versus Provincia di Macerata (Jäätmed — Mõiste ajutine ladustamine — Direktiiv 75/442/EMÜ — Otsus 2000/532/EÜ — Võimalus segada omavahel eri koodidele vastavaid jäätmeid — Mõiste segapakendid )

7.2.2009   
            
            
               ET
            
            
               Euroopa Liidu Teataja
            
            
               C 32/7
            
         Euroopa Kohtu (teine koda) 11. detsembri 2008. aasta otsus (Tribunale di Ancona (Itaalia) eelotsusetaotlus) — MI.VER Srl, Daniele Antonelli versus Provincia di Macerata
   (Kohtuasi C-387/07) (1)
   
   (Jäätmed - Mõiste „ajutine ladustamine’ - Direktiiv 75/442/EMÜ - Otsus 2000/532/EÜ - Võimalus segada omavahel eri koodidele vastavaid jäätmeid - Mõiste „segapakendid’)
   (2009/C 32/12)
   Kohtumenetluse keel: itaalia
   Eelotsusetaotluse esitanud kohus
   Tribunale di Ancona
   Põhikohtuasja pooled
   
      Hageja: MI.VER Srl, Daniele Antonelli
   
      Kostja: Provincia di Macerata
   Kohtuasja ese
   Eelotsusetaotlus — Tribunale di Ancona — Nõukogu 15. juuli 1975. aasta direktiivi 75/442/EMÜ jäätmete kohta (EÜT L 194, lk 39; ELT eriväljaanne 15/01, lk 23) ja komisjoni 30. mai 2000. aasta otsuse 2000/532/EÜ, millega asendatakse otsus 94/3/EÜ (millega kehtestatakse nõukogu direktiivi 75/442/EMÜ artikli 1 punkti a kohaselt jäätmete nimistu) ja nõukogu otsus 94/904/EÜ, (millega kehtestatakse nõukogu direktiivi 91/689/EMÜ artikli 1 lõike 4 kohaselt ohtlike jäätmete nimistu) (EÜT L 226, lk 3; ELT eriväljaanne 15/95, lk 151) tõlgendamine — Ajutise ladustamise mõiste — Otsusega 2000/532/EÜ kehtestatud Euroopa jäätmeloendi eri koodide alla kuuluvate jäätmete omavahel segamine tootja poolt
   Resolutiivosa
   
               1.
            
            
               Nõukogu 15. juuli 1975. aasta direktiivi 75/442/EMÜ jäätmete kohta (muudetud Euroopa Parlamendi ja nõukogu 29. septembri 2003. aasta määrusega (EÜ) nr 1882/2003) ja komisjoni 3. mai 2000. aasta otsusega 2000/532/EÜ, millega asendatakse otsus 94/3/EÜ (millega kehtestatakse jäätmeid käsitleva nõukogu direktiivi 75/442/EMÜ artikli 1 punkti a kohaselt jäätmete nimistu) ja nõukogu otsus 94/904/EÜ (millega kehtestatakse ohtlikke jäätmeid käsitleva nõukogu direktiivi 91/689/EMÜ artikli 1 lõike 4 kohaselt ohtlike jäätmete nimistu), ei ole vastuolus see, kui jäätmetekitaja ajutisel kogumiseelsel ladustamisel jäätmete tekkekohas segab omavahel jäätmed, mis vastavad otsusele 2000/532 lisatud nimistu eri koodidele. Siiski on liikmesriigid kohustatud vastu võtma meetmeid, mis kohustavad jäätmetekitajat jäätmeid ajutisel kogumiseelsel ladustamisel jäätmete tekkekohas sortima ja eraldi ladustama, kasutades selleks nimetatud nimistu koode, kui nad leiavad, et niisugused meetmed on vajalikud, et saavutada direktiivi 75/442 (muudetud määrusega nr 1882/2003) artikli 4 esimeses lõigus ette nähtud eesmärgid.
            
         
               2.
            
            
               Kui siseriiklikud õigusnormid kasutavad otsusele 2000/532 lisatud jäätmete nimistut, võib „segapakenditele” vastavat koodi 15 01 06 kasutada selliste jäätmete määratlemiseks, mis koosnevad segunenud eri materjalist pakenditest.
            
         
      (1)  ELT C 283, 24.11.2007.